Požar je najjača razorna sila. Nevjerojatna je količina štete i straha koju može izazvati. Glavne su posljedice požara sljedeće:
Smrt – to je vrlo stvaran rizik. Požar i njegove posljedice – toksični plinovi i dim – iznimno su opasni za ljude. Svake godine u SAD-u u požaru pogine više od 3000 ljudi, a u Europi oko 4000*!
Ozljeda – vatra je uzrok oko 10 % svih tjelesnih ozljeda zabilježenih svake godine. U Europi svaki dan 190 ljudi završi u bolnici s ozbiljnim ozljedama od vatre*.
Građevinske štete – mogu biti znatne, osobito ako građevni materijali imaju lošu otpornost na požar i ugrađena zaštita od požara nije dovoljna ili uopće ne postoji. U Europi zbog požara svake godine nastane 126 milijardi eura troškova, odnosno 1 % europskog BDP-a*. U SAD-u je situacija još gora: štete i gubici iznose 329 milijardi USD**, tj. 2,1 posto bruto domaćeg proizvoda SAD-a!
Izgubljeni poslovi i gubitak radnih mjesta – procjenjuje se da oko 40 % poduzeća nakon velikog požara ne započne ponovo raditi. Mnoge male tvrtke ne mogu si priuštiti vrijeme i troškove ponovne uspostave poslovanja.
Šteta za okoliš – požar i/ili gašenje požara – voda za gašenje i produkti izgaranja mogu onečistiti znatne površine oko mjesta požara.
*FSEU – 2020. godina i NFPA – 2017. godina